Seagate lancerer Star Wars inspireret SSD

Seagate er klar med en Beskar Ingot SSD, inspireret af Star Wars serien: The Mandalorian.

Er man fan af Star Wars, eller måske vil man bare gerne have en unik SSD, er der gode nyheder fra Seagate. De er nemlig klar med Special Edition FireCuda-serie, designet med inspiration fra The Mandalorian.

Beskar Ingot Special Edition FireCuda-serien, består af en M.2 NVMe SSD, en SATA SSD og en traditionel ekstern harddisk.

Designet er inspireret det stærke og dyrebare metal “Beskar”, som Mandalorian-folket benytter sig af, i den populære Star Wars serie The Mandalorian, på Disney+.

Lynhurtig SSD med et cool look

M.2 NVMe SSD’en i denne serie er baseret på Seagates hurtige PCIe 4.0 Firecuda 530, som egner sig fint til en PC eller som udvidelse af den interne SSD i PlayStation 5. Heatsinken på SSD’en ligner en Beskar Ingot med logoet fra det Galaktiske Imperium.

Seagate byder desuden på 5 års garanti for alle modeller i serien. Du kan læse mere om dem på Seagates hjemmeside.

Priser

Seagate Beskar Ingot M.2 NVMe SSD fås i to lagerstørrelser og kan købes til følgende priser:

500GB: 1300 kroner
1TB: 1800 kroner

SATA SSD’en og den eksterne harddisk er endnu ikke dukket op i Danmark og priserne kendes heller ikke.

Læs også: Rygte: Ny MacBook Pro 13″ og Mac Mini med M2-chip lander senere på året

Seagate lancerer Star Wars inspireret SSD