Første kig på Obi-Wan Kenobi tv-serien

Mens vi nærmer os premieredatoen for serien, der genforener Obi-Wan Kenobi (Ewan McGregor) og Anakin Skywalker/Darth Vader (Hayden Christensen), så har Disney netop udsendt en teaser trailer.

Serien fortsætter 10 år efter begivenhederne i Revenge of the Sith. Her så vi Jedi Masteren søge tilflugt på planeten Tatooine, efter sit opgør med Anakin Skywalker.

Eftersom Hayden Christensen vender tilbage i rollen som Anakin/Darth Vader, så kan vi formentlig regne med at der skal tages grundigt hævn i løbet af seriens afsnit.

Deborah Chow, som instruerede en anden Star Wars serie fornyelig, nemlig The Mandalorian, vender tilbage bag kameraet på Obi-Wan Kenobi. Foran kameraet får Ewan McGregor og Hayden Christensen følgeskab af Indira Varma (Game of Thrones) og komikeren Kumail Nanjani (Silicon Valley). Joel Edgerton og Bonnie Piesse gentager deres roller som Luke Skywalkers plejeforældre Owen og Beru Lars.

Hvis du ikke allerede har abonnement på Disney+, kan du oprette dig via dette link – så tjener iNPUT samtidig et par håndører:

Sponseret link: Her kan du tegne abonnement på Disney+

Serien får premiere d. 25. maj på Disney+.

Første kig på Obi-Wan Kenobi tv-serien