Matrix-stjerne får Star Wars debut til juni

Trinity fra Matrix-filmene får sin Star Wars-debut den 5. juni, når de to første afsnit af serien The Acolyte får premiere på Disney+. Eller rettere, Carrie-Ann Moss, der spillede Trinity, får Star Wars-debut.

I Star Wars: The Acolyte stiller en efterforskningen respekteret Jedi-mester (Lee Jung-jae) mod en farlig kriger fra hans fortid (Amandla Stenberg). Efterhånden som flere spor dukker op, rejser de ned ad en mørk sti, hvor skumle kræfter afslører, at alt ikke er, hvad det ser ud til …

Sådan beskriver Disney+ handlingen i den nye serie, der er på otte afsnit. De to første kan som sagt ses grundlovsdag.

Ud over de tre nævnte skuespillere medvirker navne som Manny Jacinto, Dafne Keen, Charlie Barnett, Jodie Turner-Smith, Rebecca Henderson, Dean-Charles Chapman og Joonas Suotamo. Ikke mange navne, der får klokker til at ringe.

The Acolyte er skabt af Leslye Headland, der også har instrueret de to første afsnit. Den prisvindende komponist Michael Abels, kendt for sit arbejde med “Get Out” og “Us”, har komponeret musikken.

Disney+ har i dag frigivet den første trailer til serien, den kan ses her:

Matrix-stjerne får Star Wars debut til juni